এদিকে, বইয়ের বাজারটা সম্প্রসারণেও আমাদের কোনও উদ্যোগ নেই। বই এখন আর ঢাকা কেন্দ্রিক মৌসুমী বিষয় নয়। ঢাকার তরুণ-তরুণী, সাহেবরা যা পড়েন, মফস্বল শহরের কোনও বাসিন্দারও একই সময়ে তা পড়ার সুযোগ সৃষ্টি হয়েছে। রকমারিডটকমসহ অনেক অনলাইন বইয়ের দোকান চালু হয়েছে, যেখানে সহজে পাঠক ঘরে বসে, গ্রামে বসে বই কিনতে পারে। উদ্যোগের যে বিষয়টা উল্লেখ করছি সেটা হচ্ছে বিদেশের বাজারেও এই বই পাঠানো। প্রকাশনার ক্ষেত্রে বিষয়বস্তুর সঙ্গে বইয়ের ছাপা এবং বাঁধাইকে অনেক গুরুত্ব দেওয়া।